TAGFELVÉTELI KÉRELEM

Alulírott név:…………………………………………

**Kérem a felvételemet a Magyar Szőlőszaporítóanyag Termesztők Szövetségébe!**

**Azonosításhoz, kapcsolattartáshoz szükséges adatok:**

név/elnevezés: …………………………………………………………………

lakcím/székhely:…………………………………………………………………

cég esetén képviselő neve: ……………………………………………………….

telefonszám: …………………………………………………..……………………

e-mail cím:…………………………………………………………………………..

weboldal címe (nem kötelező)…………………………………………………………

**Rövid szakmai bemutatkozás**

Szőlő szaporítóanyag fajtája, amellyel foglalkozom, vagy foglalkozni kívánok (*pl. oltvány, alany, oltórügy stb.*):

……………………………………………………………………………………………………………

…………………………………………………………………………………………………………….

…………………………………………………………………………………………………………….

A szőlőszaporítóanyaggal való foglalkozás módja, helyszíne, formája *(pl. előállítás forgalmazás helyszíne, körülményei stb.*):

……………………………………………………………………………………………………………

…………………………………………………………………………………………………………….

…………………………………………………………………………………………………………….

Nyilatkozom, hogy az egyesületi tagdíjat magamra nézve kötelezőnek elfogadom, a tagdíj határidőben történő megfizetésére kötelezettséget vállalok. Kötelezem magam, hogy a fenti adataimban történő változást a változást követő 15 napon belül az egyesületnek bejelentem.

Nyilatkozom, hogy az adatszolgáltatásom önkéntes.

Nyilatkozom, hogy az egyesületi felvételemhez és a tagsági nyilvántartáshoz kapcsolódó adatkezelést (név/elnevezés, lakcím/székhely, cég esetén képviselő neve, telefonszám, e-mail cím) nem tekintem a személyes adatok védelme megsértésének, a személyes adataim feltüntetéséhez, kezeléséhez és tárolásához tagságom idejére és azt követően még 1 év időtartamra hozzájárulok.

Hozzájárulok, hogy a nevem, telefonszámom, e-mail címem, weboldalam címe az egyesület vitis.hu honlapján a tagnévsorban feltüntetésre kerüljön - a hozzájárulás nem kötelező (igen/nem):

…………………………….

Hozzájárulok, hogy az egyesület a részemre a fent megadott elérhetőségre az egyesület működésével és az egyesület céljával kapcsolatos tartalmú e-mail leveleket küldjön a részemre.

Kötelezem magam, hogy az egyesület alapszabályában és a jogszabályokban írt, a tagra vonatkozó kötelességeket betartom, az éves tagdíjat a felvételemről szóló értesítéstől számított legkésőbb 30 napon belül az egyesület részére átutalással megfizetem.

Tudomásul veszem, hogy a tagfelvételről az egyesület elnöksége határoz, a tagsági jogviszony az elnökség határozatának meghozatalával egyidejűleg jön létre. A tagfelvételről vagy elutasításról az elnökség írásban értesíti a jelentkezőt.

Kelt:…………………………………

Jelentkező aláírása

**TÁJÉKOZTATÓ**

**KIVONAT**

**A MAGYAR SZŐLŐSZAPORÍTÓANYAG TERMESZTŐK SZÖVETSÉGE**

2023.09.14 napjától hatályos

**ALAPSZABÁLYÁBÓL**

**IV.Fejezet**

**AZ EGYESÜLET TAGSÁGA**

1. **Az egyesület tagjai**

Az egyesület tagjai lehetnek azok

* az engedéllyel rendelkező szőlőszaporító alapanyag (alany, európai és interspecifikus vessző), a gyökeres szaporítóanyag termesztők és forgalmazók, valamint kutató és fejlesztő intézmények, magánszemélyek, jogi személyek, valamint ezek jogi személyiséggel nem rendelkező szervezetei, illetve azok, akik a jövőben szőlő szaporítóanyag termesztéssel kívánnak foglalkozni és vállalják, hogy az engedélyt a tagsági jogviszony létesítésétől számított 1 éven belül megszerzik, akik
* az ország területén tevékenykednek,
* az ehhez szükséges hatósági engedéllyel rendelkeznek,
* az alapszabályban és az Etikai Kódexben rögzítetteket magukra nézve kötelezően elismerik, és betartják,
* a közgyűlés által meghatározott tagdíjukat a közgyűlés által meghatározott határidőben az egyesület részére megfizetik,
* egyébként nem áll fenn velük szemben kizáró ok.

1. **Tagfelvétel**
2. A jelentkező egyesületbe való felvételről – az írásbeli kérelem alapján, amelynek tartalmaznia kell a belépni szándékozó rövid szakmai bemutatkozását az egyesület alapszabályában és a jogszabályokban írt, a tagra vonatkozó kötelezettségek betartását, a tagdíj határidőben történő megfizetésére irányuló kötelezettségvállalást, a nem kutató és fejlesztő intézmények esetén a hatósági engedély meglétét, vagy az 1 éven belüli megszerzését- , valamint az adatai kezelésére irányuló engedélyt, az egyesület elnöksége határoz. A tagsági jogviszony az elnökség határozatának meghozatalával egyidejűleg jön létre.
3. Az egyesület jogi személy (jogi személyiséggel nem rendelkező gazdasági társaság) tagja köteles az egyesületbe való írásbeli kérelmében megjelölni azt a vezető tisztségviselőt, aki a nem természetes személy tagot az egyesülettel kapcsolatos tevékenysége, eljárása során képviseli.
4. A tagfelvételről vagy elutasításról az elnökség írásban értesíti a jelentkezőt. Elutasítás esetén a jelentkezővel közölni kell, hogy belépési szándékának fenntartása esetén írásbeli felvételi kérelmét ismételten be kell nyújtania.
5. **A tag jogai és jogállása**

* Az egyesület tagja jogosult az egyesület tevékenységében részt venni.
* A tag az egyesület céljai és feladatkörébe tatozó kérdések megvitatását kezdeményezni,
* a döntésekben szavazati joggal részt venni,
* a tagok választhatnak és választhatóak az egyesület szerveibe. A tag az egyesület szerveibe, abban az esetben válaszható, ha a tisztségre írásban jelentkezik, jelentkezésében nyilatkozik, hogy megválasztása esetén a tisztség ellátását vállalja, valamint nyilatkozik, hogy nincs lejárt tagdíj hátraléka.
* Az egyesület tagjait egyenlő jogok illetik meg és egyenlő kötelezettségek terhelik.
* A tag tagsági jogait elsősorban személyesen gyakorolhatja. A tag tagsági jogait – legalább teljes bizonyító erejű magánokiratba foglalt - meghatalmazott képviselőjén keresztül is gyakorolhatja.
* A tagsági jogok forgalomképtelenek és nem örökölhetők.
* A tagok az egyesület tartozásaiért saját vagyonukkal nem felelnek.

1. **A tag kötelezettségei:**
2. Az egyesület tagja köteles a jelen pontban meghatározott tagi kötelezettségek teljesítésére.
3. A tag köteles aktívan közreműködni az egyesület céljainak megvalósításában.
4. Köteles betartani az egyesület alapszabályának rendelkezéseit.
5. Az éves tagdíjat minden tárgyévben a közgyűlés által meghatározott mértékben és határidőben megfizetni.
6. Az egyesület tagja nem veszélyeztetheti az egyesület céljának megvalósítását és az egyesület tevékenységét.
7. Az egyesület tagja köteles az egyesület által nyilvántartott adataiban (név, cím, telefonszám, e-mail cím, nyilvántartási szám) történt változást legkésőbb a változást követő 30 napon belül elektronikus levélben bejelenteni az egyesületnek.
8. A tag köteles az egyesület részére –az egyesület elnöksége által jóváhagyott kérdőíven szereplő kérdések valósághű megválaszolásával- rendszeresen, legfeljebb évente 4 alkalommal- adatot szolgáltatni az általa előállított szaporítóanyagról, illetve a szaporítóanyaggal kapcsolatos egyéb tevékenységéről, megváltozott elérhetőségeiről. A kérdőívet az egyesület megküldi a tagnak, aki a kérdőíven szereplő határidőben köteles azt az egyesület címére **30 napon belül** visszaküldeni.
9. A tag köteles az alapszabály III. fejezet 1.) pontjában meghatározott minőségű szaporítóanyagot előállítani, ill. forgalmazni, és a mindent elkövetni annak érdekében, hogy a Magyarországon termesztő nem egyesületi tagok is ugyanígy járjanak el.
10. A tag köteles a tudomására jutott hatósági engedély nélkül, vagy jogszabályellenesen tevékenykedő faiskolákat az egyesület elnökségének bejelenteni, a tudomására jutott adatokat az elnökség rendelkezésére bocsátani.
11. **A tagsági viszony megszűnése**

A tagság megszűnik:

1. A tag kilépésével.

A tag a tagsági jogviszonyát az egyesület elnökségéhez intézett írásbeli nyilatkozattal bármikor, indokolás nélkül megszüntetheti. A tagság a bejelentésének beérkezésének időpontjában szűnik meg. A már befizetett tagdíjat a kilépő tag nem követelheti vissza.

1. A tagsági jogviszony egyesület általi felmondásával.

A közgyűlés a tagsági viszonyt felmondhatja,

* ha a tag szőlőszaporító anyagra vonatkozó hatósági engedélyét jogerősen visszavonták
* az IV/4/f.) pontban írt adatszolgáltatási kötelezettségével kapcsolatos egyesületi megkeresésre a tag az általa az egyesületnek írásban megadott e-mail címére, telefonszámára, lakcímére igazolhatóan elküldött írásbeli megkereséseire egybefüggő 12 hónapig nem válaszol, közgyűlésen nem vesz részt.

1. Megszűnik a tagsági jogviszony a tagdíj megfizetésének elmulasztása esetén.

*(Civilisztikai Kollégiumvezetők Országos Tanácskozása CKOT2015.05.18:29.)*

Amennyiben a tag tagdíj fizetésére köteles, és tagdíjfizetési kötelezettségének az előírt időpontig nem tesz hiánytalanul eleget, az elnökség hatvannapos határidő tűzésével és a jogkövetkezmények feltüntetésével írásban, a tag részére igazolható módon küldött figyelmeztetésben felszólítja a tagot a tagdíj megfizetésére.

A hatvannapos határidő eredménytelen elteltével a tagdíjfizetési kötelezettségét nem teljesítő tag tagsági jogviszonya a határidő lejáratát követő nappal megszűnik. A tagsági jogviszony megszűnését az elnökségnek a volt taggal igazolható módon közölnie kell.

1. A tag halálával/jogutód nélküli megszűnésével.
2. A tag kizárásával jogszabályt, az alapszabályt vagy **közgyűlési** határozatát súlyosan, vagy ismételten sértő vagy az egyesület céljával összeegyezhetetlen tagi magatartás esetén.

Kizárásnak van helye, ha a tag az egyesülettel szembeni kötelezettségét súlyosan megszegi (különös tekintettel, de nem kizárólagosan a IV. fejezet 4.) pontjában írt tagi kötelezettségekre), szakmailag, etikailag kifogásolható magatartást tanúsít, továbbá, ha bűncselekményért jogerősen szabadságvesztésre ítélték. Kizárásról a közgyűlés csak akkor szavazhat, ha a közgyűlési meghívóban a tag kizárás napirendje konkrétan szerepel.

1. Az egyesület megszűnésével.

**XIII.Fejezet**

**AZ EGYESÜLET GAZDÁLKODÁSA, PÉNZFORRÁSAI ÉS VAGYONA**

Az egyesület tagdíjból és egyéb bevételeiből gazdálkodik a civil szervezetekre vonatkozó szabályok szerint. Pénzgazdálkodására és vagyonkezelésére az egyesületekre vonatkozó hatályos pénzügyi előírások az irányadóak.

Az egyesület vagyonát céljának megfelelően használhatja, vagyonát nem oszthatja fel tagjai között, és a tagok részére nyereséget nem juttathat.

Az egyesület jogutód nélküli megszűnése esetén a hitelezők követeléseinek kiegyenlítése után fennmaradó vagyont a nyilvántartó bíróság jogszabályban meghatározott szervezetnek juttatja.

A tárgyévi tagdíj minden év december 31. napjáig, illetve a felvételi kérelem elfogadásától számított 30 napon belül esedékes.

A tagsági viszony bármilyen jellegű megszűnése esetén a már befizetett tagdíj nem követelhető vissza.

Az egyesületnek saját ingó és ingatlan vagyona lehet, amellyel önállóan rendelkezik és gazdálkodik.

Az egyesület tagjai számára a legfontosabb tevékenységi területeit érintő információgyűjtő és terjesztő rendszert működtethet. Az egyesület a szolgáltatást a tagok részére - önfinanszírozási rendszerben - az önköltségi ár megtérítése mellett nyújthatja.

Kívülállók számára piaci áron végezhet szolgáltatást, vagy elnökségi határozat alapján ezt megtagadhatja.

Az egyesület, mint jogi személy tartozásaiért saját vagyonával felel. A tagok az egyesület tartozásaiért saját vagyonukkal nem felelnek.

**TÁJÉKOZTATÓ A TAGDÍJRÓL A MAGYAR SZŐLŐSZAPORÍTÓANYAG TERMESZTŐK SZÖVETSÉGE 2017.01.01. NAPJÁTÓL FIZETENDŐ TAGDÍJAIRÓL:**

5/2016.08.26. számú. közgyűlési határozat:

A közgyűlés az egyesületi tagdíj fizetését 2017. január 1.-től a következők szerint állapítja meg:

1. oltványtermesztők esetében minimum 20.000.-  Ft. alapdíj/év, vagy minden tárgyévben kiiskolázott egy éves oltvány db-ja után 0.25 Ft tagdíjat kell fizetni
2. alanytermesztők esetében minimum 20.000.- Ft/ év alapdíj, vagy hektáronként 15.000  Ft,
3. nemes törzsültetvény esetében minimum 20.000.- Ft/év, vagy hektáronként 15.000,- Ft.
4. Európai gyökeres szaporítóanyag termesztése esetén minimum 20.000,- Ft alapdíj/év, vagy minden tárgyévben kiiskolázott egy éves európai gyökeres után 0,175 Ft.
5. Aki többféle szőlő-szaporítóanyagot állít elő, annak azon szőlő-szaporítóanyag után kell a tagdíjat megfizetnie, amely szaporítóanyag termelés a legmagasabb tagdíjat keletkezteti.
6. Aki szaporítóanyagot nem termel és nem forgalmaz annak évente 20.000,- Ft tagdíjat kell fizetnie.
7. Viszonteladók esetén minimum 20.000,- Ft alapdíj/év, vagy minden tárgyévet megelőző évben értékesített oltvány után 0,25,- Ft, és minden európai gyökeres után 0,175,- Ft tagdíjat kell fizetnie.
8. Akik szőlőszaporítóanyagot termelnek és emellett idegen szaporítóanyagot is forgalmaznak azoknak minimum 20.000,- Ft, vagy a termesztett után és a forgalmazott idegen szaporítóanyag után is a fenti pontokban írtak alapján kiszámolt tagdíjat kell megfizetniük.
9. Tiszteletbeli tagoknak tagdíjat nem kell fizetniük.